కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
IPL 2019: కోల్‌కతా నైట్‌రైడర్స్ ప్రయోగం.. మళ్లీ ఓపెనర్‌గా మిస్టరీ స్పిన్నర్..?
శనివారం నుంచి ఐపీఎల్ 2019 సీజన్ మ్యాచ్‌లు మొదలుకానుండగా.. కోల్‌కతా నైట్‌రైడర్స్ ఆదివారం సన్‌రైజర్స్ హైదరాబాద్‌తో తొలి మ్యాచ్‌ ఆడనుంది.  గత ఏడాది ప్రయోగాత్మక ఓపెనర్‌గా ఆడిన సునీల్ నరైన్ ఏకంగా 357 పరుగులు చేసి అందర్నీ ఆశ్చర్యపరిచాడు.
Samayam Telugu | Updated:
Mar 21, 2019, 02:25PM IST
IPL 2019: కోల్‌కతా నైట్‌రైడర్స్ ప్రయోగం.. మళ్లీ ఓపెనర్‌గా మిస్టరీ స్పిన్నర్..?
హైలైట్స్
ఐపీఎల్ 2018 సీజన్‌లో ఓపెనర్‌ అవతారమెత్తిన సునీల్ నరైన్
క్రిస్‌లిన్ గాయపడటంతో దక్కిన అవకాశం.. పవర్‌ ప్లేలో బౌండరీల మోత
బౌలింగ్‌లోనూ 17 వికెట్లు పడగొట్టిన మిస్టరీ స్పిన్నర్
2019 ఐపీఎల్ సీజన్‌లోనూ సునీల్ నరైన్‌ ఓపెనర్‌గా కొనసాగే అవకాశం
ఐపీఎల్‌ 2019 సీజన్‌లోనూ కోల్‌కతా నైట్‌రైడర్స్‌ టీమ్ తమ ఓపెనింగ్‌ జోడీలో ప్రయోగాలు చేపట్టే అవకాశాలున్నట్లు తెలుస్తోంది. 2018 సీజన్‌లో మిస్టరీ స్పిన్నర్ సునీల్ నరైన్‌ను ప్రయోగాత్మక ఓపెనర్‌గా కోల్‌కతా ఆడించగా.. అతను ప్రొఫెషనల్ ఓపెనర్‌ కంటే మెరుగ్గా రాణించి అందర్నీ ఆశ్చర్యపరిచాడు. తొలి పవర్‌ప్లేలో ఫీల్డర్ల పరిమితుల్ని సొమ్ము చేసుకున్న సునీల్ నరైన్ తనదైన హిట్టింగ్‌తో బౌండరీల మోత మోగించాడు. ఎంతలా అంటే.. అతను టాప్ ఆర్డర్‌ బ్యాట్స్‌మెన్స్‌కి పోటీనిస్తూ సీజన్‌లో ఏకంగా 357 పరుగులు చేశాడు. బ్యాట్‌తోనే కాదు.. బంతితోనూ రాణించిన ఈ మిస్టరీ స్పిన్నర్ 17 వికెట్లు పడగొట్టి.. ఆల్‌రౌండర్‌గా ఎదిగాడు. శనివారం నుంచి ఐపీఎల్ 2019 సీజన్ మ్యాచ్‌లు మొదలుకానుండగా.. కోల్‌కతా నైట్‌రైడర్స్ ఆదివారం సన్‌రైజర్స్ హైదరాబాద్‌తో తొలి మ్యాచ్‌ ఆడనుంది.